วันที่ 23 พ.ย. 64 ตอนบ่ายๆ มีแมวจรจัดวิ่งเข้าบ้านค่ะ ถ้าเกิดสมมติเราเหยียบน้ำลายแมวแต่เราไม่รู้ตัว และล้างเท้าไม่สะอาด ล้างแค่น้ำเปล่า จะเป็นไรมั้ยคะ แล้วตอนเย็นแฟนก็ถูบ้าน น้ำลายจะไปติดที่ไม้ถูมั้ยคะ ตอนที่แมววิ่งมาก็ไม่เห็นว่าแมวไปตรงไหนบ้าง ถ้าเกิดไปโดนสิ่งของเช่นแก้วน้ำ แล้วเรากินน้ำที่แก้วนั้นจะเป็นไรมั้ยคะ แต่หนูเคยฉีดวัคซีนพิษสุนัขบ้าไปแล้วสองรอบค่ะ เนื่องจากโดนลิงข่วน รอบแรกฉีดได้แค่ 2 เข็ม เนื่องจากต้องกักตัวโควิดค่ะ เลยไปเริ่มฉีดใหม่รอบสองครบสี่เข็มค่ะ เข็มสุดท้ายวันที่ 14 ก.ค.2564 ค่ะ ต้องไปฉีดวัคซีนกระตุ้นมั้ยคะ แล้วเมื่อวันที่ 15 ส.ค. 64 โดนแมวร้านเสริมสวยเลีบที่นิ้วค่ะ แล้วไม่ได้ล้าง ถ้าเผลอเอาไปขยี้ตา จะเป็นไรมั้ยคะ แล้วก็ 11 ต.ค. 64 โดนหมาที่รีสอร์ทเลียขาค่ะ ไม่แน่ใจว่าที่ขามีแผลจากการเกาอยู่รึเปล่า จะเป็นอะไรมั้ยคะ ที่ผ่านมา หลังจากฉีดครบสี่เข็มก็ไม่ได้ไปฉีดกระตุ้นเลยค่ะ
สวัสดีค่ะการสัมผัสที่อาจทำให้ติดเชื้อโรคพิษสุนัขบ้าได้เช่น ถูกข่วนหรือกัดโดยตรง มีเลือดออกจากแผล สัตว์มาเลียตรงแผลหรือบริเวณเยื่อบุต่างๆเช่นเยื่อบุตา เยื่อบุจมูกหรือเยื่อบุปาก หรือการไปกินเนื้อสัตว์ดิบๆการกระตุ้นวัคซีนนั้น ถ้าถูกกัดมาภายใน 6 เดือน จะกระตุ้น 1 เข็ม ถ้าเกิน 6 เดือนกระตุ้น 2 เข็มห่างกัน 3 วันจากที่กล่าวมา โอกาสติดเชื้อน่าจะมีได้น้อย ถ้าน้ำลายแมวออกจากร่างกายแมว มาติดที่พื้นแห้งๆ เชื้อมักจะตายไปอย่างรวดเร็ว ไม่น่าที่จะทำให้เกิดการติดเชื้อได้ อีกค่ะ และปกติถ้าจับแมวโดยมือไม่เป็นแผล โอกาสติดเชื้อก็น้อย การที่มือที่สัมผัสแมวไปโดนตาอีกครั้ง โอกาสติดเชื้อก็ยังน้อยอยู่ จึงยังไม่น่าจะจำเป็นต้องฉีดกระตุ้นวัคซีนแต่อย่างใด หากไม่สบายใจ สามารถไปขอรับคำปรึกษากับแพทย์ที่รพใกล้บ้านได้อีกครั้ง